ขบวน (ไม่เป็นทาง) การ อากิบะเรนเจอร์

ขบวน (ไม่เป็นทาง) การ อากิบะเรนเจอร์ หรือ ฮิโคนินเซ็นไต อากิบะเรนเจอร์ (; โรมาจิ: "Hikōnin Sentai Akibarenjā"; : Hikonin Sentai Akibaranger) ในชื่อภาษาญี่ปุ่น เป็นละครโทรทัศน์โทคุซัทสึชุดของซูเปอร์เซ็นไตซีรีส์ ออกอากาศครั้งแรกเมื่อวันที่ 6 เมษายน ค.ศ. 2012 ถึงวันที่ 29 มิถุนายน ในปีเดียวกัน
ต่อมาได้ทำทีวีซีรีส์ฤดูกาลที่ 2 ในชื่อว่า ฮิโคนินเซ็นไต อากิบะเรนเจอร์ ซีซั่น ซือ (; โรมาจิ: "Hikōnin Sentai Akibarenjā Akibaranger Shīzun Tsū"; : Hikonin Sentai Akibaranger Season Two) ออกอากาศเมื่อวันที่ 5 เมษายน ค.ศ. 2013 ถึงวันที่ 28 มิถุนายน ในปีเดียวกัน
ภาพรวม.
อากิบะเรนเจอร์เป็นผลงานทื่ทางโตเอะสร้างขึ้นมา โดยนำเนื้อหาของซูเปอร์เซ็นไตมาล้อเลียนเสียดสีส่วนเบื้องหน้าเบื้องหลังของผลงานซีรีส์นี้ โดยผลิตกลุ่มขบวนการที่เป็นทางการ แต่อยู่ในกลุ่มที่ไม่เป็นทางการ อีกทั้งเป็นผลงานอีกชุดที่โตเอะทำละครโทคุซัทสึที่ฉายตอนดึกนับตั้งแต่เรื่อง Sh15uya ที่ออกอากาศไปแล้ว 7 ปี
เนื้อเรื่อง.
ฤดูกาลแรก.
เมื่อย่านการค้าอากิฮาบาระ กำลังถูกครอบงำจาก กลุ่มนิติบุคคล สเตม่าโอสึ โดยใช้ข้าวของที่เป็นที่นิยมในย่านการค้ามาเป็นเครื่องมือในการยึดครอง จึงได้ถือกำเนิด อากิบะเรนเจอร์ ขึ้นมา โดยมี อาคางิ โนบุโอะ พนักงานแผนกขนส่งของบริษัทเล็กๆ แห่งหนึ่ง, อาโอยางิ มิสุกิ, หญิงสาวนักสู้ในชุดนักเรียน และ โมเองิ ยูเมเรีย พนักงานบริษัทผู้มีหน้าฉากเป็นสาวคอสเพลย์ ทั้งหมด ได้ถูก ฮาคาเสะ ฮิโรโยะ หญิงสาวผู้เป็นเจ้าของคาเฟ่แห่งหนึ่ง ขอร้องให้ปกป้องย่านการค้าอากิฮาบาระให้รอดพ้นจากเงื้อมมือของ กลุ่มนิติบุคคล สเตม่าโอสึ
แต่เมื่ออากิบะเรนเจอร์ ได้ล่วงรู้ความจริงของหลายๆสิ่ง ทั้งเรื่องการต่อสู้กับสเตม่าโอสึ, เรื่องราวที่เกิดขึ้นรอบตัวพวกเขา และเรื่องราวต่างๆ พวกเขาจะยังยืนหยัดเพื่อปกป้องย่านการค้าของพวกเขาได้หรือไม่
ซีซัน ซือ.
อาคางิ โนบุโอะ หนุ่มพนักงานส่งของ , อาโอยางิ มิสุกิ สาวมัธยมปลาย และ โมเองิ ยูเมเรีย พนักงานสาวที่ชื่นชอบคอสเพลย์ ได้ถูก ฮาคาเสะ ฮิโรโยะ เจ้าของร้านคาเฟ่ "ฐานทัพลับเซ็นไตคาเฟ่" ขอร้องให้ปกป้องย่านการค้าอากิฮาบาระในนาม อากิบะเรนเจอร์ โดยพวกเขาต้องปกป้องอากิฮาบาระจากการรุกรานของ มารุชีน่า และ เดลูไนท์ ภายใต้ชื่อ "กลุ่มนิติบุคคล สเตม่า โอสึ" ด้วยพลังจินตนาการและอุปกรณ์ที่ถูกสร้างขึ้นโดย สึซึคิ ทาเคฮิโระ นักวิทยาศาสตร์ที่มีชื่อเสียง 
อากิบะเรนเจอร์ สามารถเอาชนะสเตม่า โอสึ ได้เป็นผลสำเร็จแต่กลับต้องแลกกับการลาออกอย่างกะทันหันของ มิสุกิ ที่ได้รับคัดเลือกให้เป็นเจ้าหน้าที่ CIA จึงทำให้อากิบะเรนเจอร์ต้องยุบกลุ่มในที่สุด จนกระทั่ง 9 เดือนให้หลัง
การรุกรานของศัตรูกลุ่มใหม่เริ่มต้นขึ้น เมื่อ จักรวรรดิแท้ ที่สร้างขึ้นใหม่ในใต้ดินด้วยสติปัญญาจากมิติใหม่ บารอส w (บารอส วาระ) ที่มีแกนนำโดย ทูโชกุน โอตาคุวัยทำงานที่ชื่นชอบเหล่าร้ายในซูเปอร์เซ็นไตในยุค 80 พร้อมกับ มารุชีน่า ที่รอดตายจากศึกครั้งก่อน ได้ใช้พลังจินตนาการแปรสภาพเป็นพลังงานชั่วร้ายและเปลี่ยนแปลงประวัติศาสตร์ของซูเปอร์เซ็นไตในโลกแห่งความเป็นจริงจนเกิดความวุ่นวายขึ้นมา เป็นเหตุให้อากิบะเรนเจอร์ต้องกลับมารวมตัวและปกป้องโลกอีกครั้ง แต่ด้วยการลาออกของมิสุกิ ทำให้พลังของอากิบะเรนเจอร์ไม่สามารถต่อกรได้ จึงได้ตามหาอากิบะบลูคนใหม่ขึ้นมาเพื่อให้พลังของอากิบะเรนเจอร์ครบสมบูรณ์
อิวาชิมิซึ ลูนะ เด็กสาวมัธยมปลายที่มีความฝันที่จะเป็นไอดอล ได้จับผลัดจับผลูได้เป็นอากิบะบลูคนที่ 2 โดยบังเอิญเนื่องจาก นามสกุลมีคำว่าสีน้ำเงินอยู่ในนามสกุล และชื่อจริงที่คล้ายกับมิสุกิ ทำให้อากิบะเรนเจอร์กลับมาครบทีม 3 คนอีกครั้ง แต่การร่วมมือกับสมาชิกใหม่กลับเต็มไปด้วยปัญหาต่างๆและการรุกรานของ บารอส w จึงทำให้อากิบะเรนเจอร์ต้องทำงานหนักกว่าเดิมเป็น 2 เท่า
รับบทโดย วาดะ มาซาโตะ (和田 正人)
ตัวเอกของเรื่อง ชายหนุ่มอายุ 29 ปี พนักงานขนส่งแห่งร้าน ซาซากิ ปอมโปโกะดิลิเวอรี่ (佐々木ポンポコデリバリー) ผู้ชื่นชอบซูเปอร์เซ็นไต และ อนิเมะเรื่อง งานโรงเรียนนิจิโยเมะ ซึคิวน์อาโออิ (にじよめ学園ズキューーン葵) เป็นชีวิตจิตใจ เขาได้รับการคัดเลือกจากฮิโรโยะให้เป็นอากิบะเรนเจอร์ เนื่องจากเขามีจิตใจแห่งคุณธรรมเช่นเดียวกับเหล่าซูเปอร์เซ็นไต
สามารถรู้จุดอ่อนของศัตรูได้อย่างรวดเร็ว และมีทักษะการวิ่งที่รวดเร็ว แต่มักซุ่มซ่ามในบางครั้ง ในเวลาทำงานสามารถจินตนาการและหัวไวอย่างรวดเร็วได้เมื่อกล่าวถึงซูเปอร์เซ็นไตและด้วยความที่ชื่นชอบซูเปอร์เซ็นไตเป็นชีวิตจิตใจ โนบุโอะจึงมักเรียกชื่อย่อของร้านที่ทำงานอยู่ว่า S.P.D. เพื่อพ้องกับชื่อย่อของเดกะเรนเจอร์ ในบรรดาซูเปอร์เซ็นไตทั้งหมด โนบุโอะชื่นชอบมาสค์แมนและเดกะเรนเจอร์มากที่สุด และมีความใฝ่ฝันที่จะเก็บของเล่น DX โชโกคิน เกรทไฟว์ ด้วยเงินของเขาเอง แม้ว่าจะมีราคาสูงเกิน 1 แสนเยนก็ตาม แต่อย่างไรก็ตามเมื่อเจอสินค้าที่เกี่ยวข้องกับ งานโรงเรียนนิจิโยเมะ ซึคิวน์อาโออิ ทำให้เขาลังเลที่จะซื้อสินค้าที่ชื่นชอบ 
ในตอนสุดท้ายของซีซันแรก ได้รู้ตัวเองว่าอยู่ในโลกของภาพยนตร์โทรทัศน์ทำให้เขาต้องฝืนไม่ให้เป็นตามบทของฮัทเตะ ซาบุโร่ผู้ประพันธ์บทภาพยนตร์เรื่องนี้
รับบทโดย ฮินามิ เคียวโกะ (南响子)
เด็กสาวอายุ 18 ปีในชุดนักเรียนมัธยมปลายแห่งหนึ่ง มีความสามารถในการต่อสู้ด้วยศิลปะป้องกันตัว มีนิสัยจริงใจและเป็นผู้ใหญ่ที่สุดในกลุ่ม ปากกับใจไม่ตรงกัน ได้รับการชักชวนจากฮฺโรโยะให้เป็นอากิบะเรนเจอร์
ชื่นชอบกางเกงในลายหมีและอาโออิ จาก อนิเมะเรื่องงานโรงเรียนนิจิโยเมะ ซึคิวน์อาโออิ มักไม่ชอบให้ใครมาล้อเลียนเรื่องความชอบส่วนบุคคลสักเท่าไหร่นัก โดยเฉพาะโนบุโอะ ที่มักหาเรื่องแซวได้ทุกคราว บางครั้งทำให้เกิดเรื่องราวบานปลายขึ้นมา
ในซีซันซือ มิสุกิได้ลาออกจากทีมภายหลังจากที่ปราบ สึเทมาโอสึเสร็จสิ้นลง โดยเธอได้ไปถูกชักชวนให้ไปทำงานกับ CIA 
รับบทโดย โอกิโนะ คาริน (荻野 可鈴)
หญิงสาวอายุ 23 ปี พนักงานบริษัทผู้รักคอสเพลย์เป็นชีวิตจิตใจ นิสัยดี ตลกในบางครั้ง มีความรู้เกี่ยวกับซูเปอร์เซ็นไตในระดับหนึ่งจึงมักเข้าขากับโนบุโอะได้เป็นอย่างดี รู้จักกับโนบุโอะก่อนที่จะเป็นอากิบะเรนเจอร์เนื่องจากเธอเป็นคอสเพลย์เยอร์และนัดวาดโดจินชิที่มีชื่อเสียงในระดับหนึ่ง
เหตุที่ยูเมเรียชื่นชอบการแต่งคอสเพลย์ เนื่องจากยูเมเรียได้ซึมซับการแต่งคอสเพลย์จากมาซาโกะ ผู้เป็นคอสเลพย์เยอร์ที่มีชื่อเสียงในอดีต ทำให้เธอนับถือแม่ของเธอเป็นต้นแบบในการแต่งคอสเพลย์ แม้ว่าแม่ของเธอจะเสียชีวิตไปแล้วก็ตาม
ชื่อของยูเมเรียนั้นเป็นชื่อที่ใช้เฉพาะในวงการคอสเพลย์เท่านั้น (คอสเพลย์เนม) ส่วนชื่อจริงของเธอคือ ยามาดะ ยูโกะ (山田優子) มีความสามารถพิเศษในการดัดเสียงของตนเองตามชุดที่ใส่ แต่เสียงที่แท้จริงของยูเมเรียนั้นเป็นเสียงคล้ายผู้ชาย
จุดอ่อนคือ เมื่อได้เห็นฉากสองแง่สองง่าม ยูเมเรียจะเกิดอาการตัวสั่นพร้อมกับคิดเรื่องทะลึ่ง และเมื่อจินตนาการจนเกินขีดจำกัดจะทำให้ร่างกายเกิดอาการน็อกและสลบไปในระยะเวลาหนึ่ง
ในซีซันซือ ช่วงที่อากิบะเรนเจอร์ปราบสึเทมาโอสึและยุบทีมลง ยูเมเรียได้ไปพบรักกับชายหนุ่มในตระกูลโยโกยามะ จนกระทั่งได้แต่งงานและเป็นสะใภ้แต่งเข้าบ้านโยโกยามะและเปลี่ยนนามสกุลเป็น โยโกยามะ ยูโกะ (横山優子) โดยในการแต่งงานของยูเมเรียนั้นเป็นการแต่งงานอย่างเรียบง่ายทำให้ยังไม่มีใครทราบแม้แต่สมาชิกในร้านฐานทัพลับเซ็นไตคาเฟ่แต่ในที่สุด ยูเมเรียได้บอกเรื่องที่เธอแต่งงานพร้อมกับขอโทษเรื่องที่เธอไม่ได้ชวนใครไปร่วมงานแต่ง อย่างไรก็ตามเมื่อแปลงร่างแล้วส่วนหัวได้ปรับเปลี่ยนใหม่จากทรงทวินเทลเป็นทรงมัดจุกคู่
รับบทโดย ซาวาดะ ชิโอเนะ (澤田汐音)
สมาชิกคนใหม่ของอากิบะเรนเจอร์ อายุ 16 ปี เป็นสมาชิกที่เข้ามาแทน มิสุกิ มีความใฝ่ฝันที่จะเป็นนักแสดง ชื่นชอบซูเปอร์เซ็นไตเป็นพิเศษ สามารถจดจำบทบาทและลักษณะเด่นๆ ในซูเปอร์เซ็นไตแต่ละเรื่องได้เป็นอย่างดี เคยออดิชั่นจากผู้กำกับซีรีส์ซูเปอร์เซ็นไตเรื่องต่างๆ แต่ก็ไม่ได้รับผ่านการคัดเลือก ถูกเข้าทีมอากิบะเรนเจอร์เนื่องจากชื่อนามสกุลมีคำว่า อาโอ ที่แปลว่า สีน้ำเงิน อยู่ในชื่อนามสกุล แม้จะมีชื่อจริงที่เหมือนกับมิสุกิ แต่การสะกดชื่อจริงกลับต่างออกไป
รับบทโดย อุจิดะ มาอายะ (内田真礼)
หญิงสาวผู้มีฉากหน้าเป็นเจ้าของร้าน ฐานทัพลับเซ็นไตคาเฟ่ (戦隊カフェひみつきち) โดยคาเฟ่ของเธออาศัยข้อมูลจากซูเปอร์เซ็นไตทั้งหมด มาเป็นแรงบันดาลใจในการตกแต่งร้าน
ฮิโรโยะ ใช้ชื่อ โทโยทสึคิ ชูริ (十夜月 朱里) ในวงการนักพากย์ รับบทพากย์เป็น อิชิคาวะ อาโออิ จากเรื่อง "งานโรงเรียนนิจิโยเมะ ซึคิวน์อาโออิ" โดยชื่อในวงการนักพากย์นั้นเป็นการสลับตัวอักษรฮิระงะนะจากชื่อจริงของเธอ มีชื่อจริงคือ สึซึคิ ฮิโรโยะ (都築 博世)
รับบทโดย ไอคาวะ โคสึเอะ (愛川こずえ)
พนักงานร้านเซ็นไตคาเฟ่ มักปรากฏตัวด้วยเสื้อผ้าแบบเดียวกับที่ซูเปอร์เซ็นไตตัวละครหญิงใส่
;ซีซัน 1
*เดกะเรด
ปรากฏตัวในโลกสมมุติ ระหว่างที่อากิบะเรนเจอร์กำลังกับสเทม่าโอสึ เพื่อมอบพลังแห่งจิตวิญญาณของเดกะเรนเจอร์ให้กับอากิบะเรนเจอร์โดยร่วมต่อสู้และแปรสภาพเป็นอาวุธในการกำจัดสเทม่าโอสึ
;ซีซัน ซือ
*เดกะเรด
*เดกะบลู
*เดกะกรีน
*เดกะเยลโล่
*เดกะพิงค์
;ซีซัน 1
*โบเคนเรด
;ซีซั่น ซือ
*โบเคนเรด
*โบเคนแบล็ค
*โบเคนบลู
*โบเคนเยลโล่
*โบเคนพิงค์
;ซีซัน 1
*เรดฮอว์ก
ได้ปรากฏตัวในโลกสมมุติ เนื่องจากมิสุกิ มีจิตใจที่อยากต่อสู้ด้วยจิตวิญญาณของนักสู้อันร้อนแรง ประกอบกับการลองวิชาของมิสุกิที่ได้ร่ำเรียนกับคาสุโอะ สูทแอคเตอร์ผู้สวมชุดเรดฮอว์ก ทำให้เธอเรียกเรดฮอว์ก ออกมาเพื่อร่วมต่อสู้และมอบพลังให้กับอากิบะเรนเจอร์
;ซีซัน ซือ
*เรดฮอว์ก
*แบล็คคอนดอร์
*เยลโล่โอว์
*ไวท์สวอน
*บลูสวอโลว์
;คิบะเรนเจอร์ (キバレンジャー)
ปรากฏตัวในตอนที่ 2 
;หลังจากถูกเปลี่ยน
คิบะเรนเจอร์เดิมถูกกำหนดออกมาเป็นนักรบเสริมใน ขบวนการห้าดาว อากิบะเรนเจอร์ แต่เรตติ้งในช่วงฤดูร้อนตกต่ำมากทำให้ถูกตัดจบไป และมีลักษณะเด่นที่เปลี่ยนไปคือตราสัญลักษณ์ของคิบะเรนเจอร์บนหน้าอกกลายเป็นสัญลักษณ์อากิบะเรนเจอร์แทนของเดิม นอกจากนี้กลายเป็นลูกน้องของมัลชิน่าพร้อมโจมตีอากิบะเรนเจอร์เนื่องจากโกรธแค้นที่ไม่ได้ร่วมปรากฏตัวในซีรีส์
;ริวเรนเจอร์ (リュウレンジャー) 
ปรากฏตัวในตอนที่ 3 ถูกดึงสติกลับมาโดยใช้ฉากตอนที่ 27 ของไดเรนเจอร์มาใช้ทำให้ไชน่าเรดกลายเป็นริวเรนเจอร์เหมือนเดิมในที่สุด
;หลังจากถูกเปลี่ยน
ถูกเปลี่ยนกลายเป็น ขบวนการชาวจีน ไชน่าแมน (中華戦隊チャイナマン) ซึ่งเป็นชื่อวางแผนก่อนการเปิดตัวขบวนการจริงของไดเรนเจอร์ และถูกตั้งเป็นตัวมาสคอตในร้านอาหารจีนแห่งหนึ่ง โดยลักษณะที่ปรากฏนั้นเป็นรูปแบบก่อนที่จะฉายจริง
;ไชน่าเรด (チャイナレッド)
ริวเรนเจอร์รูปแบบแรก ลักษณะเด่นคือสัญลักษณ์ในชุดมีตัวอักษร 中華
;ไทแรนโนเรนเจอร์ (ティラノレンジャー), ดราก้อนเรนเจอร์ (ドラゴンレンジャー)
ปรากฏในตอนที่ 5 โนบุโอะใช้ของเล่น จูโซเคน บรรเลงเพลง ทำให้จิตวิญญาณของจูเรนเจอร์กลับมาและร่วมสู้กับอากิบะเรนเจอร์และมอบพลังให้กับอากิบะบลู
;หลังจากถูกเปลี่ยน
กลายเป็นพาวเวอร์ฟูลเรนเจอร์ แต่ โนบุโอะใช้ของเล่น จูโซเคน บรรเลงเพลง ทำให้จิตวิญญาณของจูเรนเจอร์กลับมาและร่วมสู้กับอากิบะเรนเจอร์
;เรดเรนเจอร์ (レッドレンジャー), กรีนเรนเจอร์ (グリーンレンジャー)
ปรากฏตัวเป็นนักรบของ พาวเวอร์ฟูลเรนเจอร์ ลักษณะที่แตกต่างคือ ส่วนคอและเข็มขัดมีลายธงชาติของอเมริกา และพูดภาษาต่างประเทศ
;เฮอร์ริเคนเรด (ハリケンレッド), เฮอร์ริเคนบลู (ハリケンブルー), เฮอร์ริเคนเยลโล่ (ハリケンイエロー)
ปรากฏตัวในตอนที่ 7 ปรากฏตัวเพื่อช่วยเหลืออากิบะเรนเจอร์ และ มอบพลังให้กับอากิบะเรนเจอร์ ทั้งนี้เฮอร์ริเคนเรด ได้สวมชุดเกราะที่มีตราของชูริเคนเจอร์เพื่อใช้คาถานินจาของชูริเคนเจอร์
;หลังจากถูกเปลี่ยน
ทูโชกุนได้ตั้งขบวนการฝ่ายอธรรมชื่อว่า ขบวนการนินจาแมลง จาคังเจอร์ (忍虫戦隊ジャカンジャー, นินจูเซ็นไต จาคังเจอร์) ทำให้ประวัติศาสตร์ถูกเปลี่ยนไปในที่สุด
; จาคังเรด คาบุโตะไรเจอร์ (ジャカンレッド・カブトライジャー), จาคังบลู คุวากะไรเจอร์ (ジャカンブルー・クワガライジャー)
ทั้งคู่ถูก ฮาเดสคิน กัดกินจิตใจแห่งความยุติธรรม ทำให้กลายเป็น ขบวนการนินจาแมลง จาคังเจอร์ คืนสติด้วยการเห็นภาพการช่วยเหลือของลูน่าและยูเมเรีย ที่ช่วยเหลือโนบุโอะที่ติดอยู่ในซากปรักหักพัง และ การนึกถึงอาชีพก่อสร้างที่โกไรเจอร์เคยทำมาก่อน ทำให้รู้สึกถึงความยากลำบากในการทำงาน และ จิตใจแห่งความยุติธรรมได้กลับคืนมาอีกครั้ง
ปรากฏตัวในตอนที่ 12 ปรากฏเฉพาะภาพนิตยาสารสำหรับเด็ก ปรากฏตัวพร้อมกับ ไทแรนโนเรนเจอร์, ริวเรนเจอร์, เฮอร์ริเคนเรด 
ปรากฏตัวในตอนสุดท้าย มาจาก ขบวนการซูเปอร์อิเล็กตรอน ไบโอแมน, ขบวนการอนาคต ไทม์เรนเจอร์, ขบวนการนักรบไดโนเสาร์ อาบะเรนเจอร์ ทั้ง 3 มาพร้อมกันหลังจากอากิบะเรนเจอร์ทั้ง 3 คนสละชีพลง ซึ่งนักรบที่ปรากฏตัวนั้นเป็นนักรบที่เสียชีวิตมาแล้ว
ตัวละคร.
กลุ่มนิติบุคคล สเตม่าโอสึ.
กลุ่มนิติบุคคล สเตม่าโอสึ (邪団法人ステマ乙) คือ องค์กรชั่วร้ายที่แฝงมาในรูปแบบของกลุ่มนิติบุคคล มีเป้าหมายในการยึดครองโลกด้วยการรุกรานอากิฮาบาระ ด้วยลบล้างความโมเอะในเมืองนี้ แต่เมื่อ ด็อกเตอร์ Z เข้ามาปกครองได้เปลี่ยนชื่อเป็น จักรวรรดิเดลูชัน (デリュージョン帝国)
รับบทโดย ยาโอะ คาสึกิ (矢尾 一樹)
ประธานบริษัทของสเตม่าโอสึ มีเป้าหมายในการยึดครองอากิฮาบาระ เป็นพ่อของฮาคาเสะและทาคุมะ และเป็นผู้ออกแบบตัวละครและอาวุธให้กับอากิบะเรนเจอร์ และ สเตม่าโอสึ โดยภายหลังจากที่ออกแบบตัวละครให้กับอนิเมะเรื่อง งานโรงเรียนนิจิโยเมะ ซึคิวน์อาโออิ เขาได้หนีออกจากบ้านและหายสาบสูญเป็นเวลาหลายปีเนื่องจากโกรธแค้นที่เอาผลงานของตนไปดัดแปลงในรูปแบบของโมเอะโดยไม่ได้รับอนุญาตจากตน ในระหว่างก่อนหนีออกจากบ้านเขาได้มีผลงานที่ทิ้งไว้ก่อนหนีออกจากบ้านคือ ต้นแบบของมารุชีน่า
อาชีพเดิมของทาเคฮิโระคือ นักออกแบบตัวละครให้กับค่ายอนิเมะต่างๆ โดยใช้นามปากกาว่า T.Tatsuki
รับบทโดย โฮโนกะ (穂花)
ตัวละครสาวฝ่ายศัตรูของอากิบะเรนเจอร์ ที่รู้ว่าตนเองอยู่ในโลกของรายการโทรทัศน์ แอบมีใจให้กับโนบุโอะ 
ชื่อของมารุซีน่าในภาษาอังกฤษ สะกดเป็น Malseena (มัลซีน่า)
หัวหน้าแผนกพัฒนาของสเตม่าโอสึ มีความสามารถในการแปลงโฉมเป็นหญิงสาวต่างๆในโลกสมมุติ มักแต่งตัวเซ็กซี่ทุกครั้ง มีข้อเสียที่ไม่สามารถจำชื่อลูกน้องของตนได้ครบทุกคน 
เมื่อมารุชีน่า ปรากฏตัวบนโลกแห่งความเป็นจริง เธอสามารถดัดแปลงเสียงตนเองได้ทุกเสียง
แผนการของมารุชีน่าเมื่ออยู่บนโลกแห่งความเป็นจริงคือ การหลอกใช้พลังจินตนาการของอากิบะเรนเจอร์เพื่อเรียกสัตว์ประหลาดให้ปรากฏบนโลกแห่งความเป็นจริง พร้อมกับยึดครองอากิฮาบาระ นับถือ ดร. Z เป็นพ่อของตนเนื่องจากเป็นตัวละครที่ทาเคฮิโระสร้างขึ้นมา
ในซีซันซือ หัวหน้าแผนกพัฒนาของสเตม่าโอสึ ที่รอดพ้นจากการระเบิดตนเองของหุ่นอังโคคุ สเตม่าโจโรโบ อย่างปาฏิหาริย์ จนกระทั่งทูโชกุนได้ชักชวนเข้าร่วมบารอส w โดยไม่รู้ตัวว่ากำลังถูกทูโชกุนหลอกใช้เป็นเครื่องมือในการทำลายโลกสมุมติและโลกแห่งความเป็นจริง นอกจากนี้มารุซีน่ามีเป้าหมายในการเรียกความทรงจำของอากิบะเรนเจอร์ในเหตุการณ์แบบแรกที่ถูกฮัตเตะ ซาบุโร่ ลบทิ้ง และ หาทางยื้อชีวิตฮัตเตะ ซาบุโร่ ที่ป่วยหนักให้คืนชีพกลับมาเพื่อรักษาโลกของซูเปอร์เซ็นไตให้คงอยู่ต่อไป
ผู้อำนวยการฝ่ายบริหารของบริษัทสเตม่าโอสึ ถนัดการโจมตีด้วยดาบ เป็นคู่ปรับของอากิบะเรด ท่าไม้ตายคือ เดลูชัน มิราจ 
สมุนระดับล่างของสึสเตม่าโอสึ มีลักษณะคล้ายกับพนักงานบริษัททั่วไปและอาชีพต่างๆ
ปิศาจที่ได้รับหน้าที่ในการมอบหมายภารกิจต่างๆให้สำเร็จ โดยได้รับการแต่งตั้งเป็นหัวหน้าแผนกเสมียนตามภารกิจที่ได้รับ มีลักษณะเด่นคือ ชื่อขึ้นต้นมาจากย่านการค้าหรือสถานที่ต่างๆที่เกี่ยวข้องกับโตเกียว ชื่อกลางและชื่อท้ายมาจากแมลง หรือ สัตว์ประเภทต่างๆ
;ชิบูยา เซย์ทาคาอาวาดาจิโซ ฮิเงนางาอาบุรามุชิ (渋谷セイタカアワダチソウヒゲナガアブラムシ)
หัวหน้าแผนกเสมียนแห่งกลุ่มชิบูยา มีความสามารถในการแยกตัวออกเป็นมนุษย์ 2 คน มีเบื้องหน้าเป็นเมดในชุด ไนท์ และ แมร์ จาก มาจิเรนเจอร์ เป้าหมายคือดูดพลังงานผู้คนในงานปาร์ตี้จากผับ
;ชิบูยา โคโซรินะ ฮิเงนางาอาบุรามุชิ (渋谷コウゾリナヒゲナガアブラムシ)
หัวหน้าแผนกเสมียนแห่งกลุ่มชิบูยาที่เกิดจากสติ๊กเกอร์เปลื้องผ้า มีความสามารถในการปล่อยลำแสงเพื่อโจมตีมีท่าไม้ตายที่ชื่อว่า มิคัตเตอร์บีม ซึ่งเป็นลำแสงแปรสภาพเสื้อผ้าของมนุษย์ให้กลายเป็นสติ๊กเกอร์แบบพิเศษ มีรูปร่างคล้ายกับ เซย์ทาคาอาวาดาจิโซ แต่มีจุดต่างแค่ฟันหน้าปลอมที่เขี้ยวทั้ง 2 ข้าง โดย โคโซรินะ ใส่ฟันปลอม ส่วน เซย์ทาคาอาวาดาจิโซ ไม่มีฟันปลอม
;คาบุกิโช เมสกุโรเฮียวมอนโช โนะ กุริริบาวอยซ์ (歌舞伎町メスグロヒョウモンチョウ グリリバ声)
หัวหน้าแผนกเสมียนแห่งกลุ่มคะบุกิโช ปรากฏตัวด้วยกันถึง 2 ครั้งด้วยกัน ในเวลาปกติจะแฝงตัวเป็นยากูช่าหนุ่มในอากิฮาบาระ มีความสามารถในการต่อสู้สูงและใช้ลำแสงในการแปรสภาพหญิงสาวธรรมดาให้กลายเป็นนางโชว์ มักติดนิสัยฟุ้งเฟ้อและแสดงกริยาสองแง่สองง่ามทุกครั้ง เป้าหมายหลักคือจับหญิงสาวธรรมดาให้กลายเป็นนางโชว์และใช้เป็นแรงงานค้าประเวณี และ เปลี่ยนอากิฮาบาระเป็นย่านการค้าที่มีแต่โฮสคลับ
;มงเซน นากาโช ฮาชิบิโรโค (門前仲町ハシビロコウ)
หัวหน้าแผนกเสมียนแห่งกลุ่มมงเซน นากาโช มีรูปร่างและนิสัยคล้ายกับนักพรต โจมตีด้วยการใช้กระบองเป็นหลัก มีเป้าหมายคือดูดพลังงานจากกิเลสของมนุษย์ และ ยึดครองอากิฮาบาระโดยการใช้หลักธรรมเป็นเครื่องมือ
;ชิโมคิตาซาวะ โฮยะ (下北沢ホヤ)
หัวหน้าแผนกเสมียนแห่งกลุ่มชิโมคิตาซาวะ มีความสามารถในการแสดงละคร ถนัดการลอบโจมตีและโจมตีในที่มืด เบื้องหน้าเป็นแมวมอง และหลอกล่อด้วยการโกงเงินจากมนุษย์
;โยะโยะงิ โฮสุจิโบเค ฮาชิริคุโมะ (代々木スジボケハシリグモ)
หัวหน้าแผนกเสมียนแห่งกลุ่มโยะโยะงิ มีรูปร่างเป็นแมงมุมขนาดเล็ก คอยชักใยและควบคุมชาชิคด้วยการเกาะที่แผ่นหลัง สามารถขยายร่างเป็นแมงมุมขนาดยักษ์ได้ โจมตีด้วยการใช้ทักษะทางกีฬาโดยเฉพาะกรีฑา สามารถวิ่งได้ด้วยความเร็วสูงในระดับหนึ่ง นอกจากนี้เมื่อขยายร่างเป็นร่างยักษ์จะปล่อยลูกไฟจากส่วนลำตัว
เมื่อควบคุมชาชิค จะทำให้ชาชิควิ่งด้วยความเร็วสูงเทียบเท่าการวิ่งของชีต้าห์มากกว่าการวิ่งด้วยร่างแมงมุมขนาดยักษ์
;สิคิชิมะ อัลปากา (月島アルパカ)
หัวหน้าแผนกเสมียนแห่งกลุ่มสึคิชิมะ มีความสามารถในการทำมอนจายากิ แต่มีความสามารถในการต่อสู้ต่ำ มีอาวุธคือตะหลิวคู่
;อะสะกุสะ อัลปากา (浅草アルパカ)
หัวหน้าแผนกเสมียนแห่งกลุ่มอาสะกุสะ เป็นพี่ชายของ สึคิชิมะ อัลปากา มีพลังในการต่อสู้สูงกว่าสึคิชิมะหลายเท่า สามารถใช้ตะหลิวคู่ประดุจอวัยวะส่วนหนึ่งในร่างกาย ปรากฏตัวทำร้ายผู้คนด้วยการขว้างมอนจายากิร้อน ทำให้ผู้คนเกิดบาดแผลขึ้นมา
;คะเมะอะริ อัลปากา (亀有アルパカ)
;ดริลไซคลอปส์ (ドリルサイクロプス)
หุ่นยนต์ที่ติดตั้งสว่านรอบตัว เป็นโมโซบอร์กตัวแรกของจักรวรรดิ์เดลูชัน
;บูมเมอแรงไททัน (ブーメランタイタン)
หุ่นยนต์ยักษ์ของสเตม่า โอสึ ในเหตุการณ์แบบแรก มีความสามารถในการโจมตีด้วยใบมีดจากบูมเมอแรงขนาดยักษ์ ควบคุมโดย เดลูไนท์ ถูกทำลายด้วยบูมเมอแรงของตนเอง
หุ่นยนต์ยักษ์ของสเตม่าโอสึ ในซีซันซือ มีความสามารถในการโจมตีด้วยสว่านรอบตัว ควบคุมโดย มารุชีน่า ถูกทำลายด้วยการถูกกระป๋องน้ำผลไม้ไปโดนปุ่มทำลายตนเอง
จักรวรรดิแท้จริงที่ถูกสร้างขึ้นใหม่ในใต้ดินด้วยสติปัญญาจากมิติใหม่ บารอส w.
จักรวรรดิแท้จริงที่ถูกสร้างขึ้นใหม่ในใต้ดินด้วยสติปัญญาจากมิติใหม่ บารอส w (新次元頭脳改造地下真帝国バロスｗ, ชินจิเก็นซุโนไคโซชิกะชินเทย์โคคุ บารอส วาระ) คือ กลุ่มองค์กรชั่วร้ายที่ทูโชกุนก่อตั้งขึ้นมา โดยชื่อองค์กรมาจากชื่อกลุ่มองค์กรของฝ่ายศัตรูของ ไดน่าแมน, ไบโอแมน, แฟลชแมน, มาสค์แมน, ไลฟ์แมน และ เจ็ทแมน เป้าหมายของ บารอส w คือทำลายข้อมูลของซูเปอร์เซ็นไตและทำลายโลกสมมุติและโลกแห่งความเป็นจริงด้วยพลังจินตนาการชั่วร้าย
รับบทโดย โฮริคาวะ เรียว (堀川りょう)
ผู้บัญชาการสูงสุดของบารอส w มีตัวตนที่แท้จริงเป็นชายวัยกลางคนที่ชื่นชอบศัตรูของซูเปอร์เซ็นไตทั้งหมด เอกลักษณ์หลักคือแต่งตัวเป็นตัวร้ายระดับนายพลในยุค 80 โดยจินตนาการตัวเองว่าเป็น แม่ทัพคาร์ล ซึ่งเป็นตัวร้ายที่ทูโชกุนชื่นชอบมากที่สุด มีความสามารถในการสร้างออกแบบและลงสีสัตว์ประหลาดในรูปแบบโมเดลให้ออกมาในโลกสมมุติ โดยมักออกแบบคาแรคเตอร์ลงในสมุดโน้ตเล่มหนึ่ง จากนั้นทำการส่งแบบร่างไปยังบริษัทผลิตโมเดลและส่งกลับมาหาตนเพื่อทำการลงสี ในอดีตเคยเป็นอาจารย์สอนในโรงเรียนแห่งหนึ่ง แต่ได้ลาออกจากงานเพื่อสร้างความฝันของตนเองขึ้นมา
สมุนระดับล่างของ บารอส w มีลักษณะเด่นคือมีใบหน้าเพศชายหญิงครึ่งซีก
รับบทโดย บิวตี้ โคคุบุ (ビューティーこくぶ) (ร่างมนุษย์), ให้เสียงโดย ยามากุจิ คัปเปย์ (山口 勝平) (ร่างปีศาจ)
มอนสเตอร์ของ บารอส w มีต้นแบบมาจาก บลูเรย์และสัตว์ประหลาดของเผ่าโกม่า เป็นตัวต้นเหตุที่ทำให้ไดเรนเจอร์กลายเป็น ขบวนการชาวจีน ไชน่าแมน มีความสามารถในการใช้รีโมทบลูเรย์ในการควบคุมทุกสิ่งด้วยรีโมทบลูเรย์ขนาดยักษ์ ท่าไม้ตายคือ ดาวน์คอนเวิร์ทบีม (ダウンコンバートビーム)
เมื่ออยู่ในโลกแห่งความเป็นจริง จะแฝงตัวเป็นเซลล์แมนขายเครื่องเล่นบลูเรย์ ซึ่งภารกิจในโลกจริงคือค้าขายของเถื่อน
ให้เสียงโดย ยามากุจิ คัปเปย์ (山口 勝平)
มอนสเตอร์รูปแบบเดียวกับบลูเรย์ แต่มีจุดแตกต่างกับของบลูเรย์คือที่อักษรบนหน้าอกจะเป็นชื่อเฉพาะตัว และ แผ่นดิสก์สีโทนร้อนแบบเดียวกับ HvD รวมถึงมีพลังมากกว่าบลูเรย์หลายเท่า
รับบทโดย ชิบาซากิ ทาคายูกิ (柴﨑 貴行) (ร่างมนุษย์), ให้เสียงโดย โคนิชิ คัทสึยูคิ (小西 克幸) (ร่างปีศาจ)
มอนสเตอร์ของ บารอส w มีต้นแบบมาจากสมาร์ทโฟนและสิ่งมีชีวิตจักรกลหรือมอนเกอร์ของแบล็คแม็กม่า มีพลังในการเปลี่ยนแปลงสิ่งสวยงามให้กลายความโหดร้ายจนเป็นเหตุให้เกิดความเสียหายเป็นวงกว้าง รวมไปถึงความเสียหายทางด้านจิตใจซึ่งหน้าที่ที่ทำคือ เปลี่ยนภาพน่ารักในสมาร์ทโฟน หรือ โปสเตอร์ ให้กลายเป็นภาพสยองขวัญ หรือ ภาพลามก
เมื่ออยู่ในโลกแห่งความเป็นจริง จะแฝงตัวเป็นเซลล์แมนในคราบนักบวชนอกรีตชุดดำ
ให้เสียงโดย โคนิชิ คัทสึยูคิ (小西 克幸)
มอนสเตอร์ของ บารอส w ต้นแบบมาจากทรีนอยด์ของเอโวเลี่ยนโดยใช้องค์ประกอบทั้ง 3 คือ ปลาคุนิมาสึ, สมาร์ทโฟน และ มะฮอกกานี มีลักษณะคล้ายกับ สมาโฟมอนเกอร์ แต่มีจุดแตกต่างคือ เคสมือถือเป็นเคสสีแดง และมีจำนวนต้นแบบที่มากกว่าสมาโฟมอนเกอร์
ให้เสียงโดย โมโมอิ ฮารุโกะ (桃井 はるこ)
มอนสเตอร์ของ บารอส w มีต้นแบบมาจากอสูรจิเก็นของไวรั่ม เกิดจากการที่ทูโชกุน ไปเจอ ยูรุ ซานาเอะ มาสคอตน่ารักในระหว่างการรอคิวที่ร้านอาหารแห่งหนึ่ง ด้วยการพูดจาดูถูกและการทำร้ายร่างกายคนอื่นของทูโชกุน ทำให้ทูโชกุน ถูกรุมทำร้ายและก่อให้เกิดความแค้นจึงได้สร้างโมเดลขึ้นมาเพื่อตอบโต้คนที่ทำร้ายเขาขึ้นมา แต่ทูโชกุนกลับไม่พอใจในตัวยูรุคาแรคจิเกนเป็นอย่างมาก เนื่องจากพลังของยูรุคาแรคจิเกนส่งผลกระทบให้โชโกตัน ไอดอลที่ทูโชกุนชื่นชมในผลงาน ทำให้มีใบหน้าเป็นโอเนเดอร์ในโลกแห่งความเป็นจริงและถือเป็นการขัดคำสั่งในการรุกรานโลกของบารอส w 
รับบทโดย โทมิเตะ อามิ (冨手 麻妙) (ร่างมนุษย์), ให้เสียงโดย นางาซาวะ นาโอะ (長澤奈央) (ร่างปีศาจ)
นักรบที่เกิดจากความคิดของทูโชกุนที่อยากสร้างขบวนการแห่งความมืดขึ้นมา ประกอบกับความประทับใจในเฮอร์ริเคนเจอร์ ช่วงเหตุการณ์ที่โกไรเจอร์ เข้าร่วมกับจาคังจะ ทำให้ใฝ่ฝันที่จะสร้างตัวละครพิเศษเพื่อเข้ากลุ่มกับโกไรเจอร์ จนสร้างขบวนการที่ชื่อว่า นินจูเซ็นไต จาคังเจอร์ (忍虫戦隊ジャガンジャー, ขบวนการนินจาแมลง จาคังเจอร์) โดยใช้คอนเซ็ปต์ของแมลง ทั้ง 3 ชนิด ได้แก่ เต่าทอง, ด้วง และ ด้วงกว่าง ผสมกับระบบสุริยะจักรวาลทั้ง 9 ดวงเพื่อสอดคล้องกับชื่อของขุนพลของจาคังจะ มีสมาชิกทั้ง 3 คนคือ ขุนพลลำดับที่ 8 ยูเรนัสด์ (八の槍・ウラヌスッド) (คุวากะไรเจอร์), ขุนพลลำดับที่ 9 โปเซดอม (九の槍・ポセイドム) (คาบุโตะไรเจอร์) และ ขุนพลลำดับที่ 10 ฮาเดซุคิน (十の槍・ハーデズキン) และการมาของกลุ่มขบวนการนี้ส่งผลกระทบต่อในโลกแห่งความเป็นจริงอย่างร้ายแรง ทำให้มีวันของสัปดาห์เกินมาอีก 3 วัน ทำให้สิ่งที่เกี่ยวข้องกับอนิเมะกลายเป็นของต้องห้ามของญี่ปุ่น และ อากิฮาบาระ กลายเป็นดินแดนต้องสาป โดยวันที่เพิ่มขึ้นมาจากชื่อวันของสัปดาห์ จากการกระทำของฮาเดซุคิน ได้แก่ วันมฤตยู (วันยูเรนัส) - วันทิ้งของเล่นทุกรูปแบบ, วันเกตุ (วันเนปจูน) - ห้ามร้องเพลงที่เกี่ยวข้องกับละครโทคุซัทสึทุกประเภท และ วันยม (วันพลูโต) - ห้ามแต่งคอสเพลย์ทุกชนิด ซึ่งผลกระทบดังกล่าว ส่งผลให้รัฐบาลญี่ปุ่นออกกฎหมายห้ามขายหรือจำหน่ายสินค้าที่เกี่ยวข้องกับของเล่นอย่างเด็ดขาด และทำให้เศรษฐกิจในย่านอากิฮาบาระรวมไปถึงเศรษฐกิจของญี่ปุ่นเกิดสภาวะขาดสภาพคล่อง
เมื่ออยู่ในโลกแห่งความเป็นจริง จะแฝงตัวเป็นเซลล์แมนในชุดนางฟ้า
รับบทโดย มัตสึยูคิ โอราคิโอะ (松雪 オラキオ) (ร่างมนุษย์), ให้เสียงโดย ฮิยามะ โนบุยูกิ (檜山修之) (ร่างปีศาจ)
มอนสเตอร์ของบารอส w ต้นแบบมาจาก เค็นมะแห่งรินจูเค็น อาคุงาตะ มีหน้าตาคล้ายกับฮาเดซุคิน แต่เป็นเพศชาย และเป็นรินจูแห่งหมัดเต่าทอง ปรากฏตัวเพื่อเล่นงานอากิบะเรนเจอร์โดยเฉพาะ มีความสามารถในการต่อสู้สูง เนื่องจากทักษณะท่าทางนั้นมีต้นแบบมาจาก โอคาโมโตะ โยชิโนริ ผู้สวมชุดตัวร้ายในซูเปอร์เซ็นไตยุค 80 ทำให้สามารถใช้ท่าต่อสู้ได้เช่นเดียวกับตัวร้ายในยุค 80 ชื่นชอบการต่อสู้แบบตัวต่อตัวและต่อสู้ตามอารมณ์ตนเอง และจะต่อสู้เมื่อทูโชกุนออกคำสั่งเท่านั้น
เมื่ออยู่ในโลกแห่งความจริง จะแฝงตัวเป็นเซลล์แมนในคราบนักกีฬายิมนาสติก
มอนสเตอร์ของบารอส w ที่มีจุดเด่นที่รูปร่างใหญ่ เนื่องจากมีต้นแบบมาจากเมกะไจกันของเกียร์ มีพลังในการโจมตีสูงกว่าอิทัสชาร์โรโบ แต่มีจุดอ่อนคือไม่สามารถต่อสู้กับหุ่นยนต์ความขนาดเล็กที่เน้นการโจมตีด้วยความเร็ว
ปรากฏตัวต่อหน้าโนบุโอะ เนื่องจากเขามีงานอีเวนท์ของ พาวเวอร์เรนเจอร์ S.P.D. ที่อากิฮาบาระพร้อมใส่ชุดยูนิฟอร์มของเดกะเรนเจอร์ ริวจิได้ขอบคุณโนบุโอะที่ยังจำบทบาทของเขาได้
สตันท์แมนและสูทแอคเตอร์ ผู้สวมชุดนักรบสีแดงในซูเปอร์เซ็นไตเรื่องต่างๆ จนถึงเรดฮอว์ก ปรากฏตัวในช่วงที่โนบุโอะและมิสุกิมายังโตเอะสตูดิโอ
นักร้องเพลงประกอบซูเปอร์เซ็นไตซีรีส์ ปรากฏในท่าไม้ตายของคิบะเรนเจอร์
นักพากย์ ผู้บรรยายเรื่องเชนจ์แมน ปรากฏตัวในร้านฐานทัพลับเซ็นไตคาเฟ่ด้วยการว่าจ้างจากฮิโรโยะ เพื่อกระตุ้นพลังและเรียกสติให้กับอาคากิ
สตันท์แมนและสูทแอคเตอร์ ผู้สวมชุดตัวละครฝั่งศัตรูของซูเปอร์เซ็นไตในยุค 80 ถูกทูโชกุนจ้างวานให้โพสท์ท่าตัวละครที่เคยสวมชุด โดยใช้โมชั่นแคปเจอร์เพื่อสร้างจดจำท่าต่างๆ ให้กับมุโทมุชิเตะ
รับบทโดย ทาคาอิวะ เซจิ (高岩 成二)
สตันท์แมนและสูทแอคเตอร์ เป็นรุ่นน้องของโอคาโมโตะ ผู้สวมชุดตัวเอกซีรีส์มาสค์ไรเดอร์และนักรบซูเปอร์เซ็นไตต่างๆ
รับบทโดย โมริตะ โยมิโกะ (森田 美位子)
เพื่อนของอาคางิ โดยที่อาคางิแอบชอบซายากะอยู่ตลอดเวลาเมื่อได้พบหน้า บางครั้งเก็บไปเฟ้อฝันในเวลาทำงาน
รับบทโดย มัทสึโมโตะ ริกะ (松本梨香)
แม่ของยูเมเรีย (ยูโกะ) ผู้ซึ่งเป็นคอสเพลย์เยอร์ที่มีชื่อเสียงในอดีตและเป็นแบบอย่างให้กับยูเมเรียในการแต่งคอสเพลย์ 
มาซาโกะได้เสียชีวิตเมื่อปี ค.ศ. 2007 ด้วยอุบัติเหตุทางรถยนต์ ทำให้ยูเมรียต้องใช้ชีวิตเพียงลำพังและ เลี้ยงชีพด้วยตัวคนเดียวมาโดยตลอด เมื่อรู้ถึงอันตรายที่มีต่อลูกสาว วิญญาณของมาซาโกะได้ปรากฏตัวในโลกสมมุติ และแปลงร่างเป็นอากิบะเยลโล่เพื่อช่วยลูกสาวของตนเองไว้ มีฝีมือในการต่อสู้สูงกว่ายูเมเรีย
มาซาโกะ มีชื่อในวงการคอสเพลย์คือ มิยาบิ (CN・ミヤビ)
รับบทโดย อุเอดะ ยูคิ (植田ゆう希)
เจ้านายของโนบุโอะ หญิงอ้วนที่มักมองเห็นอนิเมะและการ์ตูนอื่นๆเป็นเรื่องไร้ประโยชน์และดูถูกเสียทุกครั้ง คอยหาทางทำร้ายโนบุโอะที่มักโดดงานเสมอ
รับบทโดย ทาคางิ ชินเปย์ (高木 心平)
น้องชายต่างมารดาของฮิโรโยะ มีอาชีพเป็นเจ้าหน้าที่ตำรวจสากล ได้แฝงตัวเข้ามาในอากิฮาบาระเพื่อสืบคดีที่เกี่ยวข้องกับด็อกเตอร์ Z ภายหลังได้เข้าร่วมเป็นอากิบะเรนเจอร์เพื่อจับกุมด็อกเตอร์ Z ผู้เป็นพ่อของตน พร้อมกับหาทางรักษาฮิโรโยะที่ถูกแมงป่องพิษเล่นงาน ได้เป็นอากิบะเรดต่อจากอาคางิที่ถูกบังคับให้ไปเพนทากอน โดยเขามีภาวะความเป็นผู้นำที่สูงกว่าอาคากิหลายเท่า แต่สุดท้ายเขาต้องมอบตำแหน่งคืนเนื่องจากตำรวจสากลเรียกตัวทาคุมะให้ไปปฏิบัติภารกิจอื่น
ผู้เขียนบทประพันธ์ซีรีส์ภาพยนตร์โทคุซัทสึของโตเอะ เป็นผู้กำหนดบทเนื้อหาของอากิบะเรนเจอร์ให้เป็นเนื้อหาตามรูปแบบภาพยนตร์โทคุซัทสึตามความคิดของตน
ในเหตุการณ์แบบที่ 2 ฮัตเตะ ซาบุโร่ ปรากฏตัวในฐานะคนไข้ที่โรงพยาบาลแห่งหนึ่ง ทำให้โลกของอากิบะเรนเจอร์เกิดเหตุการณ์รวนขึ้นมาจนเป็นเหตุให้ตัวละครในอากิบะเรนเจอร์โดนลบความทรงจำ ยกเว้นเพียงมารุชีน่า ที่ยังหลงเหลือความทรงจำเดิมอยู่
นางเอกอนิเมะเรื่อง งานโรงเรียนนิจิโยเมะ ซึคิวน์อาโออิ (にじよめ学園ズキューーン葵) เป็นต้นแบบอาวุธ MMZ-01 เป็นตัวละครที่ทาเคฮิโระออกแบบขึ้นมา
รับบทโดย โฮริเอะ มิทสึโกะ (堀江美都子)
แม่เขยของยูโกะ สาวสังคมไฮโซที่มีความชื่นชอบอนิเมะเรื่อง นินจากัปตัน และเคยเป็นนักร้องเพลงประกอบอนิเมะในนาม โฮริมิ เอสึโกะ (堀美江都子) แต่ได้ลาออกจากวงการเพื่อแต่งงานและใช้ชีวิตเป็นแม่บ้าน
รับบทโดย ซาคาโมโตะ โคอิจิ (坂本 浩一)
ผู้กำกับหนังจากฮอลลีวูด เดินทางมายังญี่ปุ่นเพื่อคัดเลือกนักแสดงไปเล่นภาพยนตร์ ชื่นชอบพาวเวอร์ฟูลเรนเจอร์เป็นชีวิตจิตใจ แม้แต่ในขณะที่กำลังคัดเลือกนักแสดง เขาสามารถนำฟิกเกอร์พาวเวอร์ฟูลเรนเจอร์มาเล่น เป็นผู้ตกเป็นเหยื่อของบารอส w โดยไม่รู้ตัว โดยที่บารอส w ใช้ความชื่นชอบพาวเวอร์ฟูลเรนเจอร์แปรเป็นพลังความชั่วร้าย
รับบทโดย คุวาเอะ ซาคินะ (桑江 咲菜)
ลูกศิษย์ของทูโชกุน รู้จักนายพลมาตั้งแต่อดีต คอยร่วมมือกับทูโชกุนอย่างลับๆ เบื้องหน้าเป็นสาวน้อยที่ต้องการเป็นนักแสดงที่มีชื่อเสียง จึงทำให้เป็นศัตรูทางการฝีมือของลูน่าอยู่เนืองๆ เคยถูกทูโชกุนวางตัวให้เป็นเลขา โดยจินตนาการว่า อากินะมีตำแหน่งเทียบเท่ากับ เจ้าหญิงคิมิรา ในไดน่าแมน
มาสคอตตัวละครน่ารักจากร้านค้าแห่งหนึ่งในอากิฮาบาระ ได้ถูกทูโชกุนพูดจาดูถูกและโดยทำร้ายร่างกายในระหว่างการแจกใบปลิวประชาสัมพันธ์ร้าน เป็นต้นแบบของยูรุคาแรคจิเก็น
รับบทโดย วาคาคิ โมเอะ (若木萌)
ไอดอลชื่อดัง ที่มีฉายาว่า โชโกตัน (ちょこたん) ที่ลูน่าจินตนาการให้เป็นอากิบะเรนเจอร์คนที่ 4 ได้รับผลกระทบจาการโจมตีของยูรุคาแรคจิเกน ทำให้ใบหน้าของโชโคตันกลายเป็นโอเนเดอร์ในโลกแห่งความเป็นจริง และเป็นผักในโลกสมมุติ
อุปกรณ์แปลงร่างรูปแบบตุ๊กตาแอ็กชันฟิกเกอร์อาโออิ สามารถแปลงได้ 2 รูปแบบ คือ
;ฟิกเกอร์โหมด
รูปแบบฟิกเกอร์ เมื่อทำการเหนี่ยวไกที่ส่วนเปียผมจะทำให้แปลงร่างเป็นอากิบะเรนเจอร์ และต่อสู้หรือพาบุคคลอื่นเข้าไปในโลกสมมุติได้ แต่การเข้าโลกสมมุติกลับทำให้คนอื่นมองเห็นท่าทางในการต่อสู้แทน 
;กันโหมด
รูปแบบปืนพกสั้น เมื่อยิงพร้อมกันทั้ง 3 กระบอกจะทำให้มีอานุภาพในการทำลายล้างสูง
อุปกรณ์เพิ่มพลังรูปแบบมีดสั้นของอากิบะเรด เกิดจากพลังจินตนาการขั้นสูงของอาคางิภายหลังจากได้อ่านโดจินชิที่ยูเมเรียเขียนขึ้นเพื่อเป็นกำลังใจให้กับอาคางิ ทำให้เกิดอาวุธใหม่ขึ้นมา
;มุนิวโอเอะ ซึบาคิวน์
ดาบปลายปืนที่เกิดจากการรวมอาวุธของ โมเอะ โมเอะ ซึคิวน์ และ มุนิว มุนิว ซึบาน มีพลังในการโจมตีสูงโมเอะ แม็กนั่ม หลายเท่า
ท่าไม้ตายแบบเดียวกับ บราเธอร์ ชูต สแมช ของ โกโกไฟว์
พาหนะรูปแบบรถยนต์ส่วนบุคคลของอากิบะเรนเจอร์ ตัวรถมาจากโตโยต้า พริอุสรุ่น XW30
หุ่นยนต์ที่เกิดจากการเปลี่ยนร่างของ แมชชีน อิทัสชาร์ (ฉบับลิขสิทธิ์ภาษาไทยของ ROSE ถอดเสียงเป็น "อิแตชเชอร์") มีความคิดเป็นของตนเองในบางครั้ง สามารถบังคับหุ่นด้วยการจับพวงมาลัยรถและใช้พลังจินตนาการของอากิบะเรนเจอร์ควบคู่ ผู้ทำหน้าที่ควบคุมหุ่นคืออากิบะเยลโล่, ผู้ทำหน้าที่ควบคุมวิสัยทัศน์ และการยิงอาวุธคือ อากิบะเรด โดยยืนอยู่ด้านหลังของตัวหุ่น
เมื่อทำการเปลี่ยนร่างเป็นอิทัสชาร์โรโบจะใช้รหัสในการเปลี่ยนร่างว่า ฮิโคนิน เฮนเคย์ ระบบจะทำการดีดตัวผู้โดยสาร (อากิบะเรนเจอร์) ออกนอกรถโดยอัตโนมัติเพื่อทำการเปลี่ยนร่าง เมื่อเปลี่ยนร่างเสร็จสิ้นจะทำการรับอากิบะเรนเจอร์กลับเข้าสู่ห้องบังคับทันที
อาวุธประจำตัวคือ อิทาลันเซอร์ มิซไซล์จากส่วนหัวไหล่ทั้ง 2 ข้างของอิทัสชาร์โรโบ สามารถยิงมิซไซล์ได้ 8 นัด ต่อครั้ง, อิทาแมชชีนกัน ปืนไรเฟิลที่แปรสภาพมาจากป้ายไฟโฆษณา, คันบังบัง , ซึนเดเระซอร์ด ดาบ สั้น 2 เล่ม ที่เกิดจากป้ายโฆษณาโดยแบ่งเป็น ซึนซอร์ด และ เดเระซอร์ด
ท่าไม้ตายคือ ซึนโทโคคาระ โนะ บีม, โมโซ ริวชิกิริ
หุ่นยนต์ขนาดเล็กที่เกิดจากการเปลี่ยนร่างของ แมชชีน อิทัสชาร์ รูปแบบของเล่น แม้รูปร่างขนาดเล็กแต่มีพลังในการโจมตีเทียบเท่ากับหุ่นยนต์ยักษ์ เน้นการโจมตีด้วยความเร็วสูงและการต่อสู้ในระยะประชิดตัวเป็นหลัก สามารถรับคำสั่งจากอากิบะเรนเจอร์โดยตรง
อาวุธที่เกิดจากการแปรสภาพจิตวิญญาณของเดกะเรด ให้กลายเป็น D-วัปเปอร์ขนาดยักษ์ ใช้ในการจับกุมศัตรู สามารถแยกส่วนออกเป็นคีมคู่เพื่อใช้ในการโจมตี
อาวุธทีเกิดจากการแปรสภาพจิตวิญญาณของโบเคนเรด ให้กลายเป็น โบเคนอาร์ม โก สคูปเปอร์ขนาดเล็ก ใช้ในการขุดดินและใช้เป็นดาบในฟาดฟันศัตรู
อาวุธที่เกิดจากการแปรสภาพจิตวิญญาณของเรดฮอว์ก ให้กลายเป็น ปีกขนาดยักษ์ ใช้ในการบินบนท้องฟ้า สามารถโจมตีด้วยการพุ่งชนเข้าหาศัตรูด้วยความเร็วสูง
บาซูก้าที่เกิดจาการรวมอาวุธระหว่างเดกะ วัปเปอร์, โบเคนสคูปเปอร์ และ เจ็ทวิงเกอร์ เข้าไว้ด้วยกัน มีพลังในการทำลายล้างสูงกว่าโมเอะ แม็กนั่ม หลายเท่า
;โกไบ ไดโซเรตะแคนนอน (5倍ダイソレタキャノン)
ไดโซเรตะ แคนนอน ที่มีพลังการโจมตีเป็น 5 เท่า เนื่องจากได้รับพลังจากซูเปอร์เซ็นไตครบทีมหลัก
อาวุธที่เกิดจากการแปรสภาพจิตวิญญาณของริวเรนเจอร์ และ คิบะเรนเจอร์ ให้กลายเป็น ได บัสเตอร์ ขนาดยักษ์ จำนวน 2 กระบอก เมื่อทำการประกบปืนเข้าด้วยจะกลายเป็นบาซูก้าขนาดกลาง สามารถยิง คิเรียวคุ บอมเบอร์ ขนาดเท่าลูกฟุตบอล ได้ไม่จำกัดจำนวนครั้ง
อาวุธที่เกิดจากการแปรสภาพจิตวิญญาณของไทแรนโนเรนเจอร์ และ ดราก้อนเรนเจอร์ ให้กลายเป็น ไดโนบัคเคิล ขนาดใหญ่ สามารถโจมตีด้วยการปล่อยแสง Z ออกมาจากหัวเข็มขัด
อาวุธที่เกิดจากการแปรสภาพของเฮอร์ริเคนเจอร์และโกไรเจอร์ ให้กลายเป็น คาราคุริบอล 03 ทอทัล แฮมเมอร์ ขนาดเล็ก สามารถโจมตีด้วยการเหวี่ยงลูกตุ้มด้วยความเร็วสูงใส่ศัตรู
อาวุธที่เกิดจากการรวมอาวุธระหว่าง ไดเรนบอมเบอร์, จูเรนบัคเคิล และ เฮอร์ริเคนบอล เข้าไว้ด้วยกัน
อาวุธที่เกิดจากการรวมอาวุธระหว่าง ไดโซเรตะแคนนอน และ ไดโซเรตะบาซูก้า พร้อมซูเปอร์เซ็นไตอย่างเป็นทางการครบจำนวนสมาชิกในเรื่อง เข้าไว้ด้วยกัน มีพลังในการทำลายล้างมากกว่าปืนใหญ่ทั้ง 2 กระบอกหลายเท่า
อุปกรณ์แปลงร่างที่ถูกสร้างขึ้นเลียนแบบ โมเอะ โมเอะ ซึคิวน์ มีพลังในการโจมตีสูงกว่าถึง 3 เท่า ใช้ในการติดต่อกับทูโชกุน และ เป็นตัวแปรสัญญาณให้กับสัตว์ประหลาด ในการเดินทางจากโลกแห่งความเป็นจริงและโลกต่างมิติ ทำให้สัตว์ประหลาดสามารถใช้ชีวิตในโลกทั้ง 2 ได้
ทั้ง 3 มาจาก เฮอร์ริเคนเรด, ริวเรนเจอร์ และ ไทแรนโนเรนเจอร์ ที่ถูกพลังจาโมโซ และ เวทมนตร์ อูล อุซาระ
ปืนใหญ่ที่เกิดจากการจิตวิญญาณของบันคิวเรีย, ไยบะ แห่งความมืด และ หลง ให้กลายเป็น แฮนด์ แคนนอน (ปืนใหญ่สำหรับยิงบนบ่า)
ปรากฏในภาพนิตยาสารที่อยู่ในเพลงเอนดิง
อนิเมะและโทคุซัทสึที่ปรากฏในเรื่อง.
งานโรงเรียนนิจิโยเมะ ซึคิวน์อาโออิ.
งานโรงเรียนนิจิโยเมะ ซึคิวน์อาโออิ (にじよめ学園ズキューーン葵) เป็นอนิเมะที่ออกอากาศในช่วงดึก ผลิตโดย STUDIO BELL VILLAGE
ชื่อซูเปอร์เซ็นไตที่ถูกผลกระทบจากการโจมตีของบลูเรย์ จากเดิมที่เป็นไดเรนเจอร์ ออกฉายครั้งแรกเมื่อวันที่ 19 กุมภาพันธ์ ถึง 14 พฤษภาคม ค.ศ. 1993 ในข้อมูลของ Mikiqedia ระบุไว้ว่า "เป็นซีรีส์ซูเปอร์เซ็นไตที่เรทติ้งตกต่ำที่สุดเนื่องจาก อาราคาวะ โทชิฮิสะ ผู้เขียนบทหลักของเรื่องได้ติดงานอดิเรกส่วนตัว จนทำให้เปลี่ยนผู้เขียนบทเป็น อิโนะอุเอะ โทชิกิ (井上 敏樹) แทน จนถูกระงับการออกอากาศ ทำให้ออกอากาศไปได้เพียง 13 ตอน" ทำให้ได้รับวิพากย์วิจารณ์และถูกขนานนามว่า "ซูเปอร์เซ็นไตซีรีส์ที่ด่างพร้อย" และเป็น "ประวัติศาสตร์ดำมืดของซูเปอร์เซ็นไตซีรีส์"
*โมเอะ โมเอะ ซึคิวน์ เป็น อากิบะเลเซอร์ (アキバレイザー)
*อิทัสชาร์โรโบ เป็น โมโซเฮนเคย์ อากิวัลคันโรโบ (妄想変形アキバルカンロボ)
*แมชชีน อิทัสชาร์ เป็น แมชชีน อากิวัลคัน (マシーンアキバルカン)
*ไดโซเรเตะ แคนนอน เป็น โมโซจูคาคิ อากิบะ เมทีเออร์ แคนนอน (妄想重火器アキバメテオキャノン)
*เดกะวัปเปอร์ เป็น อากิบะวัปเปอร์ (アキバワッパー)
*โบเคนสคูปเปอร์ เป็น อากิบะสคูปเปอร์ (アキバスコッパー)
*เจ็ทวิงเกอร์ เป็น อากิบะวิงเกอร์ (アキバウィンガー)
ชื่อซูเปอร์เซ็นไตที่ถูกผลกระทบจากการกระทำของบารอส w ทำให้เข้าใจผิดว่า "อเมริกาคือประเทศแรกที่สร้างในการเป็นซูเปอร์เซ็นไตขึ้นมา"' ส่งผลให้ขบวนการสรรพสัตว์ กาโอเรนเจอร์กลายเป็นซูเปอร์เซ็นไตเรื่องแรกของญี่ปุ่น แต่ว่าถูกกล่าวหาเป็นผลงานที่ลอกเลียนแบบ พาวเวอร์ฟูลเรนเจอร์ ไวลด์ฟอร์ซ
อนิเมะที่อิงมาจากละครโทคุซัทสึ เป็นเรื่องราวเกี่ยวกับกลุ่มนักสู้นินจาสาวทั้ง 7 คน ที่ใช้วิชานินจาได้ดั่งเวทมนตร์ มีสมาชิกทั้งหมด 7 คนประกอบไปด้วย เท็นชิน กัปตัน 1 (点心キャプたん1) สีประจำตัวคือสีส้ม, เคียวนิน กัปตัน 2 (杏仁キャプたん2) สีประจำตัวคือสีน้ำเงิน, จัสมิน กัปตัน 3 (ジャスミンキャプたん3) สีประจำตัวคือสีชมพู, คุริคิน กัปตัน 4 (栗金キャプたん4) สีประจำตัวคือสีน้ำตาล, พริน กัปตัน 5 (プリンキャプたん5) สีประจำตัวคือสีเหลือง, มัฟฟิน กัปตัน 6 (マフィンキャプたん6) สีประจำตัวคือสีเขียว, คาริน กัปตัน 7 (花梨キャプたん7) สีประจำตัวคือสีแดง
โดยชื่อของสมาชิกทั้งหมดเป็นชื่อที่เกี่ยวข้องกับของทานหรือเครื่องดื่ม
* ทั้งนี้เป็นการล้อเลียนละครโทคุซัทสึเรื่อง นินจาแคปเตอร์ โดยนำตัวละครดั้งเดิมเป็นตัวละครในรูปแบบสาวน้อยเวทมนตร์
เป็นผลงานของบริษัทต่างประเทศชื่อว่า จิกาอุโยโปรดักชัน (チガウヨープロダクション) ได้ออกอากาศแทนเวลาของซูเปอร์เซ็นไตซีรีส์ ส่งผลทำให้ซีรีส์ซูเปอร์เซ็นไตต้องปิดตัวไปในที่สุด
เนื้อร้อง และ ทำนอง โมโมอิ ฮารุกะ
เรียบเรียง คาโกชิมะ ฮิโรอากิ
ร้องโดย โมโมอิ ฮารุกะ feat. ยูกิโอะ ยามางาตะ
ร้องโดย โมโมอิ ฮารุกะ
เนื้อร้อง และ ทำนอง โมโมอิ ฮารุกะ
เรียบเรียง คาโกชิมะ ฮิโรอากิ
ร้องโดย โมโมอิ ฮารุกะ feat. ยูกิโอะ ยามางาตะ & MoJo
เนื้อร้อง: ไมค์ สุงิยามะ
ทำนอง EFY
เรียบเรียง มิยาซากิ มาโคโตะ
ร้องโดย อาคากิ โนะบุโอะ (วาดะ มาซาโตะ)
ในหลายๆ ตอน จะมีการแทรกบทพูดเดี่ยวเกี่ยวกับตนเองของตัวละครในเรื่อง เพื่ออธิบายรายละเอียดเกี่ยวกับภูมิหลังของแต่ละคน
เนื้อร้อง: ไมค์ สุงิยามะ
ทำนอง: เซย์จิ มิอุระ
เรียบเรียง ยาสุมาสะ ซาโตะ
ร้องโดย: อาคากิ โนบุโอะ (วาดะ มาซาโตะ), ยูกิโอะ ยามางาตะ และ MoJo
ร้องโดย โยโกยามะ ยูโกะ (โอกิโนะ คาริน)
มาจากเพลงประกอบจากเรื่อง ขบวนการสุริยะ ซันวัลคัน
ร้องโดย อิวะชิมิสึ ลูน่า (ซาวาดะ ชิโอเนะ)
มาจากเพลงประกอบจากเรื่อง ขบวนการกู้ภัย โกโกไฟว์
ร้องโดย โฮริมิ เอสึโกะ (โฮริเอะ มิทสึโกะ)
ดัดแปลงเพลงจากเรื่องนินจาแคปเตอร์
ร้องโดย: อาคากิ โนบุโอะ (วาดะ มาซาโตะ) และ ทูโชกุน (โฮริคาวะ เรียว)
มาจากเพลงเอนดิงจากเรื่อง ขบวนการมือปราบผู้พิทักษ์ เดกะเรนเจอร์
ร้องโดย ฮาคาเสะ ฮิโรโยะ (อุจิดะ มาอายะ)
มาจากเพลงประกอบจากเรื่อง ขบวนการวิทยาศาสตร์ ไดน่าแมน
ร้องโดย อิวะชิมิสึ ลูน่า (ซาวาดะ ชิโอเนะ), โยโกยามะ ยูโกะ (โอกิโนะ คาริน), มารุชิน่า (โฮโนกะ) และ อาคากิ โนะบุโอะ (วาดะ มาซาโตะ)
มาจากเพลงประกอบจากเรื่อง ขบวนการซามูไร ชินเคนเจอร์
ร้องโดย อาคากิ โนะบุโอะ (วาดะ มาซาโตะ), อิวะชิมิสึ ลูน่า (ซาวาดะ ชิโอเนะ) และ โยโกยามะ ยูโกะ (โอกิโนะ คาริน)
ร้องโดย มิตะ โคสึโคสึ (ไอคาวะ โคสึเอะ)
มาจากเพลงประกอบจากเรื่อง ขบวนการสรรพสัตว์ กาโอเรนเจอร์
ร้องโดย ทูโชกุน (โฮริคาวะ เรียว)
มาจากเพลงเอนดิงจากเรื่อง ขบวนการแม่เหล็กไฟฟ้า เมกะเรนเจอร์
ร้องโดย มารุชิน่า (โฮโนกะ)
มาจากเพลงประกอบจากเรื่อง ขบวนการไดโนเสาร์ จูเรนเจอร์
ร้องโดย อิวะชิมิสึ ลูน่า (ซาวาดะ ชิโอเนะ), โยโกยามะ ยูโกะ (โอกิโนะ คาริน), ฮาคาเสะ ฮิโรโยะ (อุจิดะ มาอายะ) และ มิตะ โคสึโคสึ (ไอคาวะ โคสึเอะ)
มาจากเพลงประกอบจากเรื่อง ขบวนการแสง มาสค์แมน
ร้องโดย อาคากิ โนะบุโอะ (วาดะ มาซาโตะ), อิวะชิมิสึ ลูน่า (ซาวาดะ ชิโอเนะ) และ โยโกยามะ ยูโกะ (โอกิโนะ คาริน),โมโมอิ ฮารุกะ , ยูกิโอะ ยามางาตะ และ MoJo
ร้องโดย โมโมอิ ฮารุกะ feat. ยูกิโอะ ยามางาตะ
ร้องโดย อิชิคาวะ อาโออิ (โทโยสึคิ ชูริ)
การออกอากาศ.
ขบวน (ไม่เป็นทาง) การ อากิบะเรนเจอร์ ออกอากาศทุกวันศุกร์เวลา 1:30 น. - 2:00 น. ทางช่องสถานีโทรทัศน์ดาวเทียม BS อาซาฮิ ออกฉายครั้งแรกเมื่อวันที่ 6 เมษายน ค.ศ. 2012 จนถึงวันที่ 29 มิถุนายน ในปีเดียวกัน และออกอากาศอีกครั้งทุกวันจันทร์เวลา 1:00 น. - 1:30 น. ทางช่องสถานีโทรทัศน์ดาวเทียม โตเกียว MX เมื่อวันที่ 9 เมษายน ค.ศ. 2012 ถึงวันที่ 27 มิถุนายน ในปีเดียวกัน ต่อมาในฤดูกาลที่ 2 ได้ออกอากาศทางช่องสถานีโทรทัศน์ดาวเทียม BS อาซาฮิ เมื่อวันที่ 5 เมษายน ค.ศ. 2013 ทุกวันศุกร์ เวลาเดิม และออกอากาศอีกครั้งทุกวันจันทร์เวลา 1:00 น. - 1:30 น. ทางช่องสถานีโทรทัศน์โตเกียว MX เมื่อวันที่ 8 เมษายน ค.ศ. 2013 ถึง 26 มิถุนายน ปีเดียวกัน และ ทางช่องสถานีโทรทัศน์ซันเทเลวิชัน ออกอากาศทุกวันจันทร์เหมือนกับช่อง โตเกียว MX แต่ออกอากาศเป็นเวลา 23:00 น. - 0:00 น. วันเดียวกับวันแรกที่ช่อง โตเกียว MX แต่ออกอากาศจนถึงวันที่ 1 กรกฎาคม
ในส่วนของประเทศไทยลิขสิทธิ์ในการจัดจำหน่ายเป็นของบริษัท โรส มีเดีย แอนด์ เอ็นเตอร์เทนเมนท์ จำกัด ใช้ชื่อเรื่องว่า ขบวน (ไม่เป็นทาง) การ อากิบะเรนเจอร์ โดยใช้ทีมพากย์พันธมิตรเป็นผู้ให้เสียงพากย์ภาษาไทย แต่อย่างไรก็ตามเรื่องนี้ไม่ได้มีการออกอากาศทางโทรทัศน์แต่อย่างใด มีเพียงแค่ถูกวางจำหน่ายในรูปแบบ DVD เท่านั้น